alexandrainst/scandi-wiki huggingface dataset:
Svolvær Idrettslag

Svolvær IL Fotball (SIL Fotball) (stiftet 18. mai 1913) er et fotballag i Svolvær Idrettslag, og ligger i norsk 4. divisjon. Laget ledes av tidligere Bodø/Glimt-spiller Petter Solli. Laget spiller sine hjemmekamper på Stranda stadion i Svolvær. Svolvær IL har en lang historie og har vært så langt oppe som 3. divisjon (i gammelt seriesystem, tilsvarer 2. divisjon i dag). I 1992 ble Svolvær IL slått sammen med Kabelvåg IL i dannelsen av FK Lofoten. Begge idrettslagene besto riktignok på aldersbestemte nivå. I senere tid har begge idrettslagene igjen startet med A-lagsfotball.

Kjente spillere 
Stein Berg Johansen
Vegard Berg Johansen
Petter Solli
Mathias Normann

Eksterne lenker
 Svolvær Idrettslag
 Norges Fotballforbund: Svolvær IL

Idrettslag i Nordland
Idrettslag etablert i 1913 
Fotballag i Nordland
Fotballag etablert i 1913
Sport i Vågan
Bembidion hastii

Bembidion hastii er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion hastii finnes nord i Europa, østover til vest i Sibir og Mongolia. Den er også registrert fra Norge.

Utseende 
Bembidion hastii er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion hastii tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion hastii (Database Carabidae of the World) – engelskspråklig
 Bembidion hastii (Fauna Europaea) - engelskspråklig
 Norsk entomologisk forening

Skyggeløpere
Bembidion hyperboraeorum

Bembidion hyperboraeorum er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion hyperboraeorum finnes nord i Europa, østover i Asia og i Nord-Amerika. Den er også registrert fra Norge.

Utseende 
Bembidion hyperboraeorum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion hyperboraeorum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion hyperboraeorum (Database Carabidae of the World) – engelskspråklig
 Bembidion hyperboraeorum (Fauna Europaea) - engelskspråklig
 Norsk entomologisk forening

Skyggeløpere
Allround-VM på skøyter 1933, menn

Allround-VM på skøyter 1933, menn ble arrangert på Øya stadion i Trondheim, Norge 18 og 19. februar 1933. Hans Engnestangen   fra Norge ble verdensmester.

Sammenlagt

Kilder
www.desg.de

VM 1933
Hurtigløp på skøyter i 1933
VM på skøyter i Norge
Sport i Trondheim
Sportsarrangementer i Trøndelag
Internasjonale mesterskap i 1933
Sport i Norge i 1933
Artikler i skøytesportprosjektet
Øya (Trondheim)
Østre og Vestre Elvebakke (Oslo)

Østre Elvebakke og Vestre Elvebakke er to gatestubber i strøket Hausmannsområdet i bydel Grünerløkka i Oslo. Navnene dateres til 1864. De går fra Hausmanns gate bratt ned til Akerselva på hver si side av Elvebakken videregående skole. Nederst ved elva er det en tverrveg mellom dem, og denne tilhører Østre. 

På høyre side (sett nedover) av Østre Elvebakke (1–7) har vi baksida av Norsk Form og Norsk Design- og Arkitektursenter, som har besøksadresse Hausmanns gate 16. På den sida er det en del mindre næringslokaler, samt noen leiligheter i de øverste etasjene.

I bunnen av Østre er det ei gangbru over Akerselva til Nedre gate på Grünerløkka.

På venstre side ligger den eldre delen av Elvebakken videregående skoles bygningsmasse (nr 2). Fra 1903 til 1917 var det synagoge i nr 4.

På høyre side av Vestre Elvebakke ligger skolens nybygg (nr 3), mens venstre side utgjøres av ubebygde tomter som inngår i kultursenteret Hausmania. Det foreligger et skisseprosjekt for bygging av sirkushall her.

Det sjølforklarende Elvebakke er ellers et gammelt navn (i alle fall fra 1852) for området mellom Hausmanns gate og elva nord for Ankertorget. Vestre Elvebakke var først planlagt videre på andre sida av Hausmanns gate, omtrent der Jess Carlsens gate nå ligger .

Referanser

Veier i Oslo
Veier i bydel Grünerløkka
Xiangzhou (Zhuhai)

Xiangzhou (kinesisk: 香洲区; pinyin: Xiāngzhōu Qū) er et bydistrikt i byprefekturet Zhuhai i provinsen Guangdong i Folkerepublikken Kina. Arealet er på 476 km² og folketallet er 400 000 (2003). 

Xiangzhou er administrasjonssete for Zhuhai.

Høyhastighetsbanen Guangzhou–Zhuhai Intercity Mass Rapid Transit betjener byen.

Administrative enheter
Subdistrikter:
Cuixiang (翠香), Gongbei (拱北), Jida (吉大), Meihua (梅华), Qianshan (前山), Shishan (狮山), Wanzai (湾仔), Xiangwan (香湾);
Storkommuner:
Dan'gan (担杆) Guishan (桂山), Hengqin (横琴), Nanping (南屏), Tangjiawan (唐家湾), Wanshan (万山).

Eksterne lenker 
 Lokalregjeringens hjemmeside 

Distrikter i Guangdong
Zhuhai
Slaget ved Moljatitsji

Slaget ved Moljatitsji fant sted  i det nåværende Hviterussland under den store nordiske krig.
Den russiske armé under fyrst Mikhail Mikhajlovitsj Golitsyn (Михаил Михайлович Голицын) forsøkte forgjeves å fordrive den svenske armé under ledelse av generalmajor Carl Gustaf Roos. Moljatitsji (Молятичи) er det russiske navnet på landsbyen som på hviterussisk heter Maljatsitsjy (Маляцічы), og som på polsk heter Malatycze. I eldre svenske dokumenter kalles slagstedet Malatitze. Landsbyen Moljatitsji ligger i Kritsjev-distriktet ved grensen til Russland rundt 90 km øst for byen Mogiljov (Mahiljow). Slaget ble utkjempet i sumpområdet mellom elvene hvite og svarte Natopa.

Eksterne lenker
 Nettside for Kritsjev-distriktet i Mogiljov-regionen
 Artikkel om Molatycze i Nordisk familjebok, bind 18, spalte 820, 1913

Moljatitsji
Konflikter i 1708
Slag med deltagelse av Russland under den store nordiske krig
Allround-VM på skøyter 1937, menn

Allround-VM på skøyter 1937, menn ble arrangert på Frogner stadion i Oslo, Norge 13 og 14. februar 1937.  Michael Staksrud   fra Norge ble verdensmester.

Sammenlagt

Kilder
www.desg.de

VM 1937
Hurtigløp på skøyter i 1937
VM på skøyter i Norge
Sportsarrangementer på Frogner stadion
Internasjonale mesterskap i 1937
Sport i Norge i 1937
Artikler i skøytesportprosjektet
Allround-VM på skøyter 1939, menn

Allround-VM på skøyter 1939, menn ble arrangert i Helsingfors, Finland den 18. og 19. februar 1939.

Birger Wasenius fra Finland ble verdensmester under håpløse/miserable isforhold.

Sammenlagt

Referanser

Litteratur

Eksterne lenker 
 
  for Allround-VM på skøyter 1939 for menn.
  Resultater på www.ISU.html.infostradasports.com sine nettsider.
  Sammenlagt-medaljer og Resultater på The-Sports.org (ikke komplett, mangler Karl Wazulek og angir kun første dag som arrangementsdato av et 2-dagers stevne)
 

VM 1939
VM på skøyter i Finland
Sport i Helsingfors
VM herrer
Internasjonale mesterskap i 1939
1939 i Finland
Artikler i skøytesportprosjektet
Maximiliano Hernández Martínez

Maximiliano Hernández Martínez (født 21. oktober 1882 i San Matías, El Salvador, død 15. mai 1966 i Jamastrán, Honduras).

I to perioder, fra 4. desember 1931 til 28. august 1934 og fra 1. mars 1935 til 9. mai 1944, var han president i El Salvador.

Referanser 

Salvadoranske presidenter
Personer fra departementet La Libertad
Alice Mürer Siem

Alice Mürer Siem (født 22. februar 1925, død 10. oktober 2002)  var en norsk ballettdanser, som sammen med sin tvillingsøster Henny Mürer (1925–97) ble en av dansens pionerer i Norge.

Karriere 
Hun studerte med søsteren fra 1938 til 1946 ved ballettskolen til Rita Tori (1908–67). Hun fikk sin scenedebut i 1942 på Carl Johan Teatret, og ble tilsatt i oppsetninger ved Edderkoppen og Chat Noir, samt ved Det Nye Teater.  Søstrene ble de første utenlandske elevene som ble tatt opp ved Royal Ballet School i London, da de studerte der fra 1949 til 1952.  Alice fikk deretter en rekke engasjementer ved Ballets Russes de Monte Carlo, som blant annet gjestet operaene i  New York City. Både i New York og i Norge opptrådte hun ofte i fjernsynet. Hun var en tid ansatt ved Oslo Nye Teater, og var Ivo Cramérs assistent i oppsetningene Sommer i Tyrol, My Fair Lady og Boyfriend.

Familie 
Hun og tvillingsøsteren Henny Mürer (1925–97) var døtre av  Johan Christopher Mürer (1891–1974) og Dagmar Jenny Bie-Peterson (1896–1977). Faren var direktør og farbror til skribenten Niels J. Mürer (1898–1980).  I 1960 giftet Alice seg med pianist og kapellmester Kåre Siem (1918–1986).

Referanser

Eksterne lenker 
 

Norske dansere
Personer fra Oslo
Specsavers Optikk

Specsavers Optikk er en global optikerkjede.

Den ble stiftet i 1984 av optikerne Doug og Mary Perkins. Selskapet er verdens største privateide optikerkjede og ledes fremdeles av gründerne selv og deres tre barn.. Hovedkontoret ligger på Guernsey. Specsavers har mer enn  ansatte fordelt over  butikker på verdensbasis.

Specsavers i Norge 
Specsavers etablerte seg i Norge i juni 2005, og hadde per 2020 rundt 80 butikker. Selskapets driftsmetode er franchising, og butikkene eies og drives av lokale optikere. Selskapet begynte i 2020 med brillesalg på nett for første gang, som følge av at de fysiske butikkene måtte stenge under koronaviruspandemien. Servicekontoret for den norske virksomheten ligger på Helsfyr i Oslo. Kjeden hadde de mest fornøyde kundene i optikerbransjen både i 2018 og 2019 ifølge Handelshøyskolen BIs måling Norsk Kundebarometer
Gi syn til Tanzania er et humanitært prosjekt som deler ut brukte briller til befolkningen i Tanzania.

Specsavers samarbeider med Norges Blindeforbund.

Referanser

Eksterne lenker 
 Specsavers Norge

Norske detaljistselskaper
Ingrid Margrethe Gjerde

Ingrid Margrethe Gjerde (født 29. juli 1968 i Bærum) er en norsk offiser i Hæren med generalmajors grad. Hun var første kvinnelige sjef for Hans Majestet Kongens Garde, og er den som har innehatt denne stillingen lengst. Hun tiltrådte stillingen 1. august 2006, og fratrådte 14. august 2009. I oktober 2013 tiltrådte hun som første kvinnelige sjef for Krigsskolen. 22. april 2016 ble hun utnevnt til brigader og stabssjef for Hæren, med tjenestested Bardufoss. Fra 11. oktober 2019 er hun sjef for Forsvarsstaben/Plan med generalmajors grad. I mars 2021 ble det kjent at Gjerde var utnevnt til sjef for FNs fredsbevarende styrke UNFICYP på Kypros.

Karriere 
Gjerde var medlem av Heimevernsungdommen, i UAT-HV12.  Etter eksamen artium fra Strinda videregående skole begynte hun på Befalsskolen for Hærens sanitet (BSHS) på Lahaugmoen. Etter dette har hun vært troppssjef for det som da var 3. bataljon i Harstad og troppssjef i de norske styrkene i Libanon. Hun var også både troppssjef og kompanisjef i Telemark bataljon og kompanisjef under SFOR-operasjonen i Bosnia i 1998–99. Dette har gjort at hun var Norges første kvinnelige avdelingssjef i utlandet. I tillegg har hun arbeidet i Hærens kompetansesenter for ledelse og i presse- og informasjonsavdelingene til Forsvarets overkommando og Forsvarsdepartementet. Hun har også tjenestegjort i Afghanistan.

Gjerde har hovedfag i statsvitenskap fra Universitetet i Oslo og er uteksaminert fra U.S Army Command & General Staff College 2006 samt U.S Army War College 2013.

Referanser 

Offiserer i Hæren (Norge)
Norske oberster
Personer tilknyttet Telemark Bataljon
Personer tilknyttet Krigsskolen
Breerosjon

Breerosjon, iserosjon eller abrasjon er nedknusing og oppmaling av bergarter under en isbre gjennom frostforvitring og plukking.

Under breens bevegelse vil temperaturen under breen svinge rundt frysepunktet, og vann vil trenge ned i sprekker i fjellet. Når dette vannet fryser, vil steinbiter sprenges løs ved frostforvitring. Steinene fryser fast på undersiden av isbreen og føres videre med isen. Denne prosessen kalles plukking. Breen sliper på det underliggende fjellet og danner skuringsstriper på fjelloverflaten. 

Jo raskere breen beveger seg, desto sterkere eroderer den.

Se også 
Ablasjon

Kilder 
Landformene www.daria.no

Glasiologi
Riksscenen

Riksscene for nasjonal og internasjonal folkemusikk, joik og folkedans (Riksscenen) er en ny nasjonal møteplass for folkemusikk i alle fasetter. Riksscenen overtok høsten 2009 et tilpasset nybygg i gamle Schous bryggeri nederst på Grünerløkka i Oslo, og ble en del av Schous kulturbryggeri. Offisiell åpnet i september 2010. Før det arrangerte Riksscenen konserter og forestillinger i leide lokaler Oslo, og samarbeidet med aktører rundt i landet. Riksscenen avholder om lag 200 konserter og forestillinger årlig.

Formål 
Riksscenen har som formål å være en nasjonal møteplass for aktører innenfor sektoren og publikum:

en scene for tradisjonell og eksperimentell norsk og samisk folkemusikk og folkedans, og folkemusikk og folkedans med utenlandsk opphav
en profesjonell scene
en aktiv formidler
et profesjonell og kompetent produksjonssted
en brobygger mellom aktører og formidlere innenfor hele sektoren i Norge, og tilsvarende miljø utenlands.

Organisasjon 
Riksscenen ble etablert som stiftelse 16. mars 2007 av de fire nasjonale utøverorganisasjonene Juoigiid Searvi, Landslaget for Spelemenn, Norsk Folkemusikk- og Danselag, Noregs Ungdomslag og Samspill International Music Network.

Riksscenen er organisert med et styre og et rådgivende organ, Riksscenerådet, som består av nasjonale institusjoner og organisasjoner på området. Styreleder blir oppnevnt av stifterorganisasjonene, ett styremedlem med vara blir oppnevnt av MFO og NODA (fagorganisasjonene på området), og Riksscenerådet er valgforsamling til tre styremedlemmer med varamedlemmer.

Første styreleder for Riksscenen er Karl Einar Ellingsen (2007 – ) og første daglige leder er Jan Lothe Eriksen (2007 – 2010). Daglig leder er nå Helge Skansen (2010 -)

Referanser

Eksterne lenker 
 Riksscenen
 Schous Kulturbyggeri

Musikkinstitusjoner
Folkemusikk
Etableringer i 2007
Jan Lothe Eriksen

Jan Lothe Eriksen (født 21. desember 1954 i Haugesund) var daglig leder for Riksscenen, scene for nasjonal og internasjonal folkemusikk, joik og folkedans, en stilling han hadde siden september 2007 til 2010.

Liv og virke  
Eriksen ble utdannet ved Rogaland Musikkonservatorium i 1978, og arbeidet senere som cellist i Stavanger Symfoniorkester, regionmusiker og musikkpedagog. Fra 1987 til 1997 arbeidet han i Norsk Musikerforbund (nå Musikernes fellesorganisasjon). Han var nestleder i åtte år, før han de siste par årene arbeidet som forbundssekretær. I det meste av denne perioden var han også redaktør av Musikerforbundets fagblad Norsk Musikerblad. I 1992 – 93 var Eriksen engasjert som prosjektleder for det da nyopprettede Norsk Musikantbruk i Rikskonsertene, da med permisjon fra Musikerforbundet. Fra 1997 gikk han over i stilling som daglig leder i Norsk Folkemusikk- og Danselag og tilknyttede Norsk folkemusikkformidling frem til han tiltrådte som daglig leder i Riksscenen.

Eriksen har innehatt en rekke verv i norsk musikkliv, bl.a. i Modus senter for Middelaldermusikk, Forum for norsk musikk, GRAMO, Norges Kunstnerråd, Fagutvalg for musikk i Norsk kulturråd, Kulturutvalget i Den norske UNESCO-kommisjonen, Norsk Musikkinformasjon, Sentrum Scene, Ungdomssymfonikerne, Fond for utøvende kunstnere, i tillegg til en rekke verv innenfor LO. 

I 1993 var Eriksen sekretær for et utvalg nedsatt av Arbeidsdirektoratet som utredet arbeidsmarkedstiltak for musikere. Samme år var han engasjert av Norad og Rikskonsertene for å evaluere Norads samarbeid med Zimbabwe Union of Musicians. Innenfor Forum for Norsk Musikk var Eriksen leder og prosjektmedarbeider for Norsk Musikkuke (1993–96) og prosjektleder for U-MUSIKK (1994) – et samarbeid med NRK om tre ungdomsprogrammer. Han ledet også Forumets Utredning om innkjøpsordningen for nye fonogram (1998). I 1995 var Eriksen oppnevnt som referansegruppemedlem i Norsk kulturråds utredning om Landsdelsmusikerordningen i Nord-Norge (Mie B. Simonsen, Rapportserien nr. 1), og senere som referansegruppemedlem i kulturrådets utredning Om folkemusikk og folkedans i det seinmoderne Noreg (Georg Arnestad, Rapportserien nr. 27, 2001).

Eriksen var i 2000 oppnevnt som eneste utenfor Afrika som deltaker i The Music Industry Task Team, Department of Arts, Culture, Science & Technology, Sør-Afrika – konsulent i en spesialistgruppe for evaluering og gjennomgang av kulturpolitiske virkemidler innen musikkbransjen i Sør-Afrika etter sammenbruddet av apartheidregimet.

I 2002 var han med på utarbeidelse av rapporten A needs analysis of the training and transmission of traditional music in university and professional level education throughout Europe – en utredning i regi av European Network of Traditional Music and Dance ved dr. Liz Doherty.
Han deltok også aktivt i lobbysamarbeidet innen SAMSTEMT! som daglig leder i Norsk Folkemusikk- og Danselag.

Jan Lothe Eriksen er utnevnt til greve av Ladonia for sitt bidrag som komponist av Ladonias nasjonalsang (se Lars Vilks).

Referanser 

Norske cellister
Norske redaktører
Personer fra Haugesund kommune
Sigve Tjøtta

Sigve Tjøtta (født 1. mars 1930) er en norsk professor i anvendt matematikk ved Universitetet i Bergen.

Familie 
Tjøtta kommer fra Tjøtta ved Bryne fra en bondefamilie.  Han var gift med Jacqueline Naze Tjøtta, som også var professor i anvendt matematikk ved Universitetet i Bergen. 

Nevøen Sigve Tjøtta er professor i samfunnsøkonomi, med hovedfag i matematikk.

Faglig arbeid 
Tjøtta tok i 1954 hovedfag i fysikk ved Universitetet i Oslo. I 1959 avla han doktorgraden ved samme universitet. Tjøtta ble i 1960 dosent ved Universitetet i Bergen. I 1963 ble han professor i anvendt matematikk samme sted. Han var sentral i oppbygningen av fagfeltet anvendt matematikk ved Universitetet i Bergen. Tjøtta har vært dekan ved Det matematisk-naturvitenskapelige fakultet. Han var i flere år leder av Norges almenvitenskapelige forskningsråds fagråd. 

I sin forskning har Tjøtta særlig arbeidet med matematiske modeller i akustikk. Ett av interessefeltene har vært modellering av sjokkbølger i fokuserte lydfelt.

Utmerkelser 
Kong Harald utnevnte i 2002 Tjøtta til ridder av 1. klasse av St. Olavs Orden for sin forskning.

Referanser

Eksterne lenker  

 

Norske matematikere
Norske matematikkprofessorer
Professorer ved Universitetet i Bergen
St. Olavs Orden
Medlemmer av Det Norske Videnskaps-Akademi
Framkomiteens Nansenbelønning

Framkomiteens belønning for polarforskning (tidligere Framkomiteens Nansenbelønning) er en akademisk utmerkelse for polarforskning oppkalt etter Fridtjof Nansen. Belønningen tildeles siden 1961 av Universitetet i Oslo. Den kan mottas av norske forskere som gjennom en avhandling eller på annen måte har gitt vesentlige bidrag til utforskning av polarområdene innen fagfeltene biologi, geografi, geofysikk, geologi eller oseanografi.

Framkomiteens Nansenbelønning er en av flere utmerkelser som har vært knyttet til Fridtjof Nansens navn. Andre utmerkelser er den norske Nansenmedaljen for fremragende forskning, som igjen er knyttet til knyttet til Fridtjof Nansens belønning for fremragende forskning, og den internasjonale Nansenprisen for innsats for flyktningsaken.

Mottakere

Referanser 
  

Norske priser
Forskningspriser
Priser ved Universitetet i Oslo
Larry James

George Lawrence «Larry» James (født 6. november 1947 i Mount Pleasant i New York i USA, død 6. november 2008 i Galloway Township i New Jersey) var en amerikansk friidrettsutøver og -trener.

James vant sølv på 400m under Sommer-OL 1968 i Mexico by. Han var også med på USAs gullag som vant 4x400m stafett under samme OL.

OL-medaljer 
  1968  Mexico by - Gull i friidrett, 4 x 400 m stafett, menn  USA
  1968  Mexico by - Sølv i friidrett, 400 meter, menn  USA

Referanser

Eksterne lenker 
 
 MSN.FOX Sports.com 6. november 2008 kunngjøring av Larry James' bortgang.

Sprintere fra USA
Olympiske mestere for USA
Personer fra Westchester County i New York
Medaljevinnere under Sommer-OL 1968
Verdensrekordsettere i friidrett
Muck (Skottland)

Muck (skotsk gælisk: Eilean nam Muc) er en øyer i Indre Hebridene på vestkysten av Skottland. Muck er den minste av de fire større øyene i øygruppa Small Isles, med et areal på 5,59 km². Øya ligger sørvest for Eigg, nordvest for halvøya Ardnamurchan og nordøst for Coll. Det høyeste punktet på øya er Beinn Airein sørvest på øya, 137 meter over havet.

Ved folketellingen i 2011 var det registrert 27 fastboende på øya. De aller fleste av disse bodde i havna Port Mòr sørøst på øya. Det er også et bebodd gård ved Gallanach nord på øya. Muck har daglig fergeforbindelse på Mallaig på fastlandet og de andre bebodde øyene i Small Isles: Eigg, Rùm og Canna/Sanday. I sommersesongen er det også båtforbindelse med Arisaig på fastlandet.

I dag brukes mye av øya til beite for sauer. Beboere bruker ull til å lage tepper og klær. Det er flere fornminner og noen fasiliteter for besøkende. De få innbyggerne betjenes av en enkelt skole, Muck Primary School & Nursery. Øya eies av MacEwen-familien. Muck er kjent for sin store bestand av sel. I farvannene rundt Muck er det mange niser.

Etymologi 
Navnet på øya kan stamme fra det gæliske ordet Mouach, som betyr svin. I 1785 tok James Boswell, skotsk forfatter, advokat og Samuel Johnsons biograf, dette for til at navnet på øya betydde Sow's Island, på norsk «Purkeøya». Det er idag antatt å referere til det høye antallet niser rundt øya, et dyr som historisk ble kalt for mereswine. Lairden i Boswells område mislikte dette, særlig ettersom det betydde at han ville bli referert til Muck, noe som også kan bety møkk og gjødsel på engelsk. Han forsøkte deretter å overtale Samuel Johnson og Boswell til at det autentiske navnet var «Isle of Munk» («Munkeøya»).

Referanser

Litteratur 
 Boswell, James; Johnson, Samuel; Carruthers, Robert (1852): The journal of a tour to the Hebrides with Samuel Johnson, LL.D. Office of the national illustrated Library.
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
 Johnson, Samuel (1792): A Journey to the Western Islands of Scotland. Edinburgh: Lawrie & Symington. s. 97.

Eksterne lenker 

 Isle of Muck website
 Isle of Muck History

Øyer i Skottland
Highland
Schärding

Schärding er en by i Østerrike. Byen ligger ved elven Inn, 318 moh, 16 km sør for Passau. Schärding, som også er egen kommune, har et areal på kun 4,1 km². Den består av følgende bydeler: Allerheiligen, Brunnwies, Kreuzberg, Schärding Innere Stadt og Schärding Vorstadt.

Byen er administrativt sentrum for forvaltningskretsen (Bezirk) Schärding. 

Sammen med distriktene Ried og Braunau danner Schärding landsdelen Innviertel. Innviertel er en av fire landsdelene i distriktet Oberösterreich, de andre er Traunviertel, Hausruckviertel og Mühlviertel.

Byer i Oberösterreich